**ՏԵՂԵԿԱՆՔ - ՀԻՄՆԱՎՈՐՈՒՄ**

**02-052-0133-0032 ԾԱԾԿԱԳՐՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 29-րդ և 31-րդ, ՀՀ հողային օրենսգրքի 7-րդ հոդվածի 15-րդ կետերով սահմանված կարգավորումների համատեքստում, հիմք ընդունելով «ՔՐԵՅՖԻՇ ՕՈՒՇՆ» ՍՊ ընկերության տնօրեն Արման Մնացականյանի 18․03․2025 թվականի հողամասի նպատակային նշանակության փոփոխման մասին դիմումը։

**Իրավական ակտի ընդունման նպատակը և կարգավորման անհրաժեշտությունը.**

Նախագծով նախատեսվում է «ՔՐԵՅՖԻՇ ՕՈՒՇՆ» ՍՊ ընկերության սեփականությունը հանդիսացող 02-052-0133-0032 կադաստրային ծածկագրով, 0,75 հա մակերեսով գյուղատնտեսական նպատակայնին նշանակության, կորիզավոր և վարելահող գործառնական նշանակության հողամասի նպատակային և գործառնական նշանակությունները փոփոխել արդյունաբերական, ընդերքօգտագործման և այլ արտադրական նշանակության, գյուղատնտեսական արտադրական գործառնական նշանակության հողերի, հողամասում խեցգետնաբուծարանի կառուցման նպատակով։

Ելնելով վերոգրյալից, համայնքի ավագանու քննարկմանն է ներկայացվում 02-052-0133-0032 ծածկագրով հողամասի նպատակային նշանակությունը փոփոխելու վերաբերյալ

ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**Ավագանու որոշման նախագծի ընդունումն առաջացնում է համայնքի ղեկավարի կողմից այլ իրավական ակտերի ընդունման անհրաժեշտություն։

**Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.**Ավագանու որոշման նախագծի ընդունման կապակցությամբ համայնքի բյուջեում նախատեսվում է եկամուտների էական ավելացում։

**Նախագծով առաջարկվող կարգավորումների բնույթն ու նպատակը.**

Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձին։

**Իրավական ակտի կիրառման դեպքում ակնկալվող արդյունքը.**Նախագծի ընդունման արդյունքում բավարարվում է «ՔՐԵՅՖԻՇ ՕՈՒՇՆ» ՍՊԸ-ի դիմումը, բյուջեի եկամուտների ավելացում, նոր աշխատատեղերի ստեղծում և խեցգետնաբուծության կազմակերպում։

 **ՀԱՄԱՅՆՔԻ ՂԵԿԱՎԱՐ**՝ \_\_\_\_\_\_\_\_\_\_\_\_\_\_\_\_\_\_\_ Տ․ ՍԱՓԵՅԱՆ

  (ստորագրություն)